《汉上逢诸新旧累邀泥饮》
清代·王又曾

明灯高馆折声催，大阮招邀小陆陪。难得异乡逢密戚，可能良夜不深杯。

江连清汉分还合，人过中年乐亦哀。珍重天涯老兄弟，淮南米贱好归来。

作者简介：浙江秀水人，字受铭，号谷原。乾隆十九年进士，授刑部主事。工诗，与同县钱载、朱沛然等号南郭五子。为诗力求不蹈袭前人，时称为秀水派。有《丁辛老屋集》。